MUNICIPIUL TURDA 

ORGANIZEAZĂ CONCURS

ÎN DATA DE 23 SEPTEMBRIE 2026, ORELE 11,00

PENTRU OCUPAREA FUNCȚIEI CONTRACTUALE DE EXECUȚIE VACANTE DE:

· Muncitor M/G IV - 1 post, durată nedeterminată – Serviciul public administrare piețe și obor
Condiţii specifice de participare:

- studii generale, profesionale sau medii liceale

- raport de muncă cu durată normală a timpului de muncă (8h/zi)

Probele concursului vor fi:

· Probă practică și interviu 


Bază legală: art. XXII, alin. 3, lit. a din Legea 141/2025, privind unele măsuri fiscal-bugetare cu modificările și completările ulterioare.

Poate participa la concurs persoana care îndeplineşte următoarele condiţii generale prevăzute în HGR 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene și domiciliul în România;

   b) cunoaşte limba română, scris şi vorbit;

   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

Calendarul concursului:

· depunerea dosarelor de concurs în perioada  31 august – 11 septembrie 2026, ora 12
· selecţia dosarelor de concurs şi afişarea rezultatelor selecţiei în perioada 14 - 16 septembrie 2026
· proba practică se va susţine în data de 23 septembrie 2026, orele 11,00
· afişarea rezultatelor probei practice în termen de maxim o zi lucrătoare de la data susţinerii probei 

· proba de interviu se va susţine în termen de 4 zile lucrătoare de la data susținerii probei scrise/practice
· afişarea rezultatelor probei de interviu în termen de maxim o zi lucrătoare de la data susţinerii probei 
· afişarea rezultatelor finale în termen de maxim o zi lucrătoare de la data finalizării ultimei probe a concursului
După afişarea rezultatelor obţinute la selecţia dosarelor, proba practică şi proba de interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise/practice şi probei de interviu, sub sancţiunea decăderii din acest drept. Soluţionarea contestaţiilor şi comunicarea rezultatelor la contestaţii se va face în termen de maximum o zi lucrătoare de la expirarea termenului de depunere a contestaţiilor.

Atribuțiile postului:

- execută, împreună cu muncitorul desemnat cu atribuții specifice, lucrări de întreținere și mici reparații la spațiile de vânzare ale Pieței Agrolimentare Micro III, respectiv mutări de mese, încărcare și descărcare materiale, îndepărtarea buruienilor de pe platoul pieței, văruirea pereților, reparații la copertine, spălarea cu aparatul Karcher a meselor de beton destinate vânzării de produse agricole de către producătorii agricoli; 

- monitorizează accesul autovehiculelor în incinta pieței în intervalul în care acest lucru este înterzis (09:00-13:00), permițând accesul doar a celor care transportă mărfuri, conform regulamentului de organizare și de funcționare a piețelor;

-  execută, la nevoie, activități de curățenie în hala de vânzare produse de origine animală, din incinta pieței, constând în măturarea manuală, spălarea pardoselii, igienizarea vitrinelor prigorifice, spălarea geamurilor, etc.

- execută, conform programului, lucrări de curățenie constând în măturarea manuală pe intervalul dintre mese și sub mesele de la sectorul producători agricoli;

- asigură golirea zilnică a deșeurilor stradale din coșurile de gunoi amplasate pe stâlpii din piață și depunerea acestor deșeuri în containerele din plastic din punctul de colectare a deșeurilor din vecinătatea pieței;

- predă zilnic sau la nevoie deșeurile stradale și biodegradabile colectate în containere către reprezentanții operatorului de salubritate;

- curăță zăpada și îndepărtează gheața de pe aleile și platoul pieței în sezonul de iarnă, inclusiv împrăștierea de material antiderapant pe aleile pietonale și pe platoul din fața accesului în magazine;

- efectuează curățenia la WC-ul destinat utilizatorilor pieței, constând în spălarea vaselor de WC, chiuvetelor, pardoselii din mozaic, pereților placați cu faianță, dezinfectarea acestor suprafețe și îndepărtarea depunerilor de calcar;

-  la nevoie, conform dispoziției șefului ierarhic superior, înlocuiește muncitorul cu atribuții pe linie de curățenie, de la Piața Agroalimentară Centrală, când acesta este în concediu de odihnă, concediu medical, etc.;

-  respectă programul de lucru aferent postului pe care-l ocupă, așa cum a fost stabilit la nivelul serviciului și va raporta șefului serviciului sau administratorului pieței problemele ivite pe timpul desfășurării activității;
- respectă normele de protecție muncii, precum și normele privind apărarea împotriva incendiilor;
- îndeplinește și alte sarcini dispuse de șeful ierarhic superior, referitore la activitățile din piețele agroalimentare și obor;

Bibliografia și tematica:

1. OUG 57/2019 Codul administrativ, cu modificările și completările ulterioare

Tematica: Titlul III – Personalul contractual din autoritățile și instituțiile publice, cap. III – Drepturi și obligații ale personalului contractual din administrația publică, precum și răspunderea acestuia, art. 549 – 553 și art. 563 – 579.

2. Legea 307/2006 privind apărarea împotriva incendiilor, cu modificările și completările ulterioare; 
Tematica: Cap. II – Obligații privind apărarea împotriva incendiilor
3. Regulamentul cadru privind funcționarea Piețelor agroalimentare și a oborului din municipiul Turda, aprobat prin HCL 29/2018.

Acte necesare la dosar:

a) formular de înscriere la concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european.

Modelul orientativ al adeverinţei menţionate la lit. e) este prevăzut în anexele anunțului.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b) – e) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

În conformitate cu prevederile OUG 41/2016 și ale Legii 9/2023, actele solicitate la dosar, precum şi certificatul de încadrare într-un grad de handicap, după caz, se vor prezenta în original. Secretarul comisiei de concurs va realiza copii ale documentelor solicitate și le va certifica pentru conformitate cu originalul.

Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.


Dosarele se depun la sediul Primăriei Municipiului Turda, P-ţa 1 Decembrie 1918, nr. 28, cam. 15 până la data de  11 septembrie 2026, orele 12. Dosarele se vor verifica de către comisia de concurs iar rezultatele selecției dosarelor se vor afişa la sediul şi pe site-ul instituţiei.


Informaţii suplimentare se pot obţine de la Serviciul resurse umane, cam. 48, telefon 0264-317199.

Nr. 30828/25.08.2026
